ລັດຖະມົນຕີ ກະຊວງ ປກສ ເດີນທາງເຂົ້າຮ່ວມກອງປະຊຸມຮ່ວມມືສອງຝ່າຍລາວ-ຫວຽດນາມ
ໃນວັນທີ 25 ຕຸລາ 2022, ພົອ ວິໄລ ຫຼ້າຄໍາຟອງ ຮອງນາຍົກລັດຖະມົນຕີ, ລັດຖະມົນຕີ ກະຊວງ ປ້ອງກັນຄວາມສະຫງົບ ພ້ອມດ້ວຍຄະນະ ໄດ້ເດີນທາງໄປຢ້ຽມຢາມສັນທະວະໄມຕີຢ່າງເປັນທາງການ ແລະ ເຂົ້າຮ່ວມກອງປະຊຸມພົບປະຮ່ວມມືສອງຝ່າຍ ລະຫວ່າງ ກະຊວງປ້ອງກັນຄວາມສະຫງົບ ສປປ ລາວ-ກະຊວງປ້ອງກັນຄວາມ ສະຫງົບ ສສ ຫວຽດນາມ ປະຈໍາປີ 2023 ທີ່ ສສ ຫວຽດນາມ ເນື່ອງ ໃນໂອກາດປີສາມັກ ຄີມິດຕະພາບລາວ ແລະ ຕາມການເຊື້ອເຊີນຂອງ ລັດຖະມົນຕີກະຊວງປ້ອງກັນ ຄວາມສະຫງົບ ສສ ຫວຽດນາມ, ໂດຍມີ ທ່ານ ຫວງຽນ ບາ ຮຸ່ງ ເອກ ອັກຄະລັດຖະທູດວິສາມັນຜູ້ມີອໍານາດເຕັມ ແຫ່ງ ສສ ຫວຽດນາມ ປະຈໍາ ສປປ ລາວ ພ້ອມດ້ວຍຄະນະນໍາກະຊວງປ້ອງກັນຄວາມ ສະຫງົບ ເຂົ້າຮ່ວມສົ່ງທີ່ສະໜາມບິນສາກົນວັດໄຕ.
ຈຸດປະສົງການເດີນທາງຄັ້ງນີ້, ກໍເພື່ອເປັນການສືບຕໍ່ຮັດແໜ້ນ ສາຍພົວພັນຮ່ວມມືມິດຕະພາບ ລາວ-ຫວຽດນາມ, ເຂົ້າຮ່ວມກອງປະຊຸມພົບປະຮ່ວມມືສອງຝ່າຍ ລະຫວ່າງ ກະຊວງປ້ອງກັນຄວາມ ສະຫງົບ ລາວ-ຫວຽດນາມ ແລະ ລົງນາມແຜນການຈັດຕັ້ງປະຕິບັດ ສັນຍາຮ່ວມມື ປະຈໍາປີ 2023. ພ້ອມທັງມອບໃບຍ້ອງຍໍໃຫ້ບຸກ ຄົນດີເດັ່ນ ກະຊວງປ້ອງກັນຄວາມ ສະຫງົບຫວຽດນາມ ທີ່ມີຜົນງານ ໃນການປະກອບສ່ວນເຄື່ອນໄຫວເຮັດໜ້າທີ່ວຽກງານປ້ອງກັນ ຄວາມສະຫງົບ.
ພາຍ-ຂ່າວ: ບຸນພະຈັນ